So bly die sterre fiks
JY LEES NOU So bly die sterre fiks
Al ooit gewens jy is gebou soos 'n sexy Hollywood-ster terwyl jy jou gunsteling-sjokolade verslind? Wel, los die lekker eetgoed en spring aan die werk
As jy een van die sexyste vampiere op TV wil wees, moet jy seker maak jy bly fiks en soepel. "Ek doen drie of vier keer per week joga. Dit bied ontvlugting. Ek sou 'n joga-instrukteur kon wees. Ek was een keer by 'n klas waar die instrukteur nie opgedaag het nie. Ek het vorentoe gegaan, die klas begin lei en almal het my gevolg," sê die Nina Debrov (24) van The Vampire Diaries.
Almal weet vrugte is gesond, maar jy moet dit eet, hoor! Moenie soos die werklikheidstelevisiester Khloé Kardashian (28) net daarmee poseer nie.
Die Les Misérables-aktrise Amanda Seyfried (27) bly fiks saam met haar hond, Finn. Sy hardloop vyf dae per week en doen naweke Pilates, maar behou darem 'n balans. "As jy nie aan die einde van die dag 'n koekie en 'n stukkie kaas kan eet nie, waaroor gaan die lewe dan nou eintlik?" Ons stem!
Die sanger en akteur Justin Timberlake (32) hou sy lyf Suit & TieSTET-gereed! "Ek word wakker, doen strekoefeninge, oefen 20 minute lank op die trapmeul of enigiets anders om te sweet."
Stefan Gordy (37), oftewel Redfoo van die Amerikaanse groep LMFAO, lyk funky in sy tennis-uitrusting. Baie oulik!
FEIT Tennis help met vetverbranding en bevorder kardiovaskulêre fiksheid. Dit help ook met koördinasie en soepelheid.
Die werklikheidstelevisiester Audrina Patridge (27) wys hoekom sy een van die mooiste lywe in Hollywood het! "As jy gesond eet, na jouself omsien, gereeld gim toe gaan al is jy nie lus nie, gaan jy beter van binne en buite voel."